Dia internacional contra l'homofòbia i la transfòbia
El 17 de maig es commemora el Dia internacional contra l'homofòbia i la transfòbia, amb l'objectiu de conscienciar la comunitat educativa vers la discriminació del col·lectiu LGBTI i garantir els seus drets en peu d'igualtat amb tota la ciutadania.
Els centres educatius són espais de socialització i, per tant, són el marc idoni on treballar els valors de la igualtat, el dret a la diferència i el respecte als drets humans.
Tot i la tasca duta a terme, encara en els centres educatius se segueixen reproduint relacions de desigualtat per mitjà de rols socials estereotipats i prejudicis, que es tradueixen en actituds que provoquen situacions discriminatòries i que poden portar a conductes d'odi i discriminació cap a qualsevol tipus de diversitat.
El respecte a la diversitat pel que fa a l'orientació sexual, la identitat de gènere o l'expressió de gènere ha de ser efectiu en tot el sistema educatiu i, per tant, s'han de posar eines i recursos específics a fi de promoure la conscienciació de la diversitat de gènere i la prevenció de l'assetjament a persones LGBTI dins de tota la comunitat escolar.
Amb aquests objectius sempre, i especialment amb motiu del Dia internacional contra l'homofòbia i la transfòbia, us proposem algunes accions orientades a desenvolupar activitats amb la finalitat de conscienciar tota la comunitat educativa contra la LGBTIfòbia.
Un cop realitzada l'activitat feu la difusió amb fotografies, vídeos o enllaços (a la vostra pàgina web o bloc), al Twitter o Instagram amb el hastag i amb la menció
Materials per treballar a l'aula la prevenció de la LGBTIfòbia i la defensa dels drets LGBTI
Coeducació i igualtat de gènere.
Recursos en diversitat sexual i d'identitat de gènere.
En aquest espai de la XTEC, hi trobareu recursos pedagògics sobre Diversitat sexual i d'identitat de gènere per garantir l'eliminació de tota mena de discriminació per raó de sexe, orientació sexual o identitat o expressió de gènere.
Escola i Família del Departament d'Educació.
Espai web on es faciliten orientacions i recursos per treballar des de la família els estereotips de gènere i la diversitat sexual i de gènere.
Guia temàtica sobre diversitat sexual.
En aquesta guia temàtica de l'Institut Català de les Dones, hi trobareu còmics, contes infantils, recursos electrònics i molt més per treballar i aprofundir la diversitat afectivosexual.
Lliures en la diversitat: experiències LGBTI al cinema.
En el web de Drac màgic, hi trobareu propostes d'activitats i orientacions pedagògiques per a pel·lícules i documentals, per a secundària.
Aquest vídeo de Pandora Recursos Dona té per a objectiu visibilitzar i sensibilitzar sobre la realitat de les persones joves gais, lesbianes, transsexuals, bisexuals per promoure el respecte a la diversitat.
Hi han participat joves dels grups del Programa d'Atenció Socioeducativa dels districtes de Sants i Les Corts, de Barcelona, així com del Grup LGTBI i aliats, de Vilanova i La Geltrú.
Pam a pam Coeduquem, Material didàctic.
Quadern pedagògic per al professorat del CFGS Educació infantil per treballar la coeducació i la diversitat afectivosexual.
Una mirada feminista a l'etapa de secundària.
En aquesta guia elaborada per Candela SCCL i Coeducacció SCCL, editada per l'Ajuntament de Barcelona - Districte de l'Eixample, hi trobareu eines i recursos per treballar amb l'alumnat de secundària aspectes relatius a la igualtat de gènere.
Recursos per prevenir, detectar i intervenir enfront l'assetjament escolar per motius d'orientació sexual, identitat o expressió de gènere
El Departament d'Educació ofereix l'aplicació per l'elaboració del Projecte de Convivència, en què els centres poden realitzar una diagnosi en matèria de coeducació i gènere i conèixer els seus punts febles.
A partir d'aquí l'aplicació ofereix recursos necessaris per dur a terme actuacions de millora.
Protocols per a la millora de la convivència, entre els quals destaquem:
Orientacions sobre el tractament de la igualtat de gènere i la diversitat cultural en el material didàctic.
En aquest document elaborat pel Departament d'Educació, hi trobareu orientacions, adreçades a totes les persones creadores de materials didàctics i llibres de text, a fi que aquests afavoreixin l'equitat, la igualtat i el respecte a la diferència en un marc de valors compartits en els processos d'ensenyament i aprenentatge.